Source: http://e-juridic.manager.ro/articole/ccr-dezbate-reprezentarea-romaniei-la-consiliul-european-9181.html
Timestamp: 2018-02-19 09:49:32+00:00
Document Index: 7966557

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ']

CCR dezbate reprezentarea Romaniei la Consiliul European
E-JURIDIC.RO » CCR dezbate reprezentarea Romaniei la Consiliul European
Curtea Constitutionala a Romaniei va discuta, in sedinta de miercuri, sesizarea Presedintiei in legatura cu reprezentarea Romaniei la Consiliul European de la sfarsitul acestei saptamani.
Presedintele Comisiei juridice din Senat, social-democratul Toni Grebla, a afirmat, luni, ca magistratii CCR nu se pot pronunta cu privire la constitutionalitatea unei declaratii a Parlamentului Romaniei, asa cum solicita presedintele Traian Basescu in cazul declaratiei Legislativului cu privire la reprezentarea tarii noastre la reuniunile Consiliului European sau ale altor organisme internationale.
El a explicat ca Parlamentul, prin declaratia adoptata, care are o valoare 'politico - constitutionala', a stabilit care sunt situatiile in care la reuniuni ale organismelor internationale delegatia Romaniei este condusa de primul-ministru si cand presedintele tarii este cel care reprezinta Romania.
"Curtea nu poate sa se pronunte asupra constitutionalitatii unei declaratii a Parlamentului. Ea are valoarea unei declaratii politico-constitutionale. Forul suprem de conducere in aceasta tara a dat o declaratie, in care a stabilit ca, la Consiliul European, Romania trebuie reprezentata de primul-ministru si a stabilit mandatul acelei delegatii. (...) Nu Curtea Constitutionala este abilitata in acest caz. Cel care detine puterea suverana este Parlamentul Romaniei, care a hotarat, prin acea declaratie, ca la un asemenea eveniment, in care se discuta chestiuni executive, Romania trebuie sa fie reprezentata de premier si nu de presedinte. La alte reuniuni, la summituri pe diverse probleme, atunci presedintele tarii este cel care reprezinta Romania. Este o reuniune de alt gen, pentru ca se discuta chestiuni precum bugetul Uniunii Europene si bugetul tarilor membre", a explicat Grebla.
Senatorul social-democrat a aratat ca in declaratia Parlamentului Romaniei "nu este nimic neconstitutional", deciziile luate cu privire la reprezentarea tarii noastre la reuniunile Consiliului European nemaiputand fi modificate, in opinia sa.
Premierul Victor Ponta a declarat ca intentioneaza sa mearga miercuri la Curtea Constitutionala a Romaniei unde se va dezbate solicitarea presedintelui Traian Basescu privind reprezentarea Romaniei la reuniunea Consiliului European.
"In mod sigur am de gand sa merg, pentru ca, asa cum am discutat si astazi cu grupul S&D, exista o uriasa preocupare si o ingrijorare fata de ceea ce se va discuta si se va decide in cadrul Consiliului European de joi si vineri", a precizat marti premierul, la finalul unei dezbateri a grupului S&D.
Victor Ponta a aratat, in context, ca subiectele principale discutate cu europarlamentarii din 27 de tari plus Croatia vizeaza in principal masurile economice si de crearea de locuri de munca.
"Am discutat despre propuneri pe care le voi prezenta si in sedinta de guvern de maine, propuneri care vor fi discutate si decizii luate. E foarte clar ca, pe plan european, in cel mai scurt timp, sefii de guvern trebuie sa ia decizii foarte clare pentru a da un semnal de stabilitate si pentru a gasi masuri concrete de creare de locuri de munca. Altfel, cu masuri de austeritate sau de disciplina bugetara... Romania este unul dintre premianti", a argumentat premierul.
El a mai spus ca, saptamana trecuta, Comisia Europeana si Fondul Monetar International au considerat ca, din punct de vedere al datelor macroeconomice, Romania "sta pe macro foarte bine".
"Dar pe micro stam foarte rau si trebuie ca si pe plan european sa luam decizii, este imposibil sa le luam doar pe plan national. Exporturile noastre sunt in majoritate catre UE, investitorii nostri sunt din UE, ori nu poate fi vorba de masuri de crestere economica in timp ce restul Europei este in recesiune", a adaugat Ponta.
Seful Executivului a reafirmat ca Guvernul nu se afla in niciun conflict cu presedintele tarii pe tema reprezentarii Romaniei la Consiliul European.
"Noi nu am emis niciun proiect de hotarare, iar daca presedintele se declara nemultumit de declaratia Parlamentului, atunci sigur poate cere CCR constatarea unui conflict intre Parlament si Presedintie. Eu sunt de partea Parlamentului, pentru ca sunt investit de Parlament si raspund in fata Parlamentului, dar eventual poate fi vorba de un conflict intre Parlament si presedinte si CCR sigur se va pronunta", a mai spus premierul Ponta. AGERPRES
Votati articolul "CCR dezbate reprezentarea Romaniei la Consiliul European":
Profesiile liberale: Pregatirea profesionala si motivarea tinerilor
Mai multe articole despre consiliul european
CCR va discuta legea votului uninominal
Discursul presedintelui Traian Basescu la sedinta Consiliului Superior al Magistraturii
Raspuns: Va multumesc de apreciere, domnule Baicu.... [citeste tot raspunsul aici...]